Soul i jazz al ritme d’Aretha y los Franklin
03 de novembre 2023

![](/media/a5hpaapx/image004-c.jpg?width=850&height=608.2191780821918)

La Casa Municipal de Cultura del Port de Sagunt albergarà hui divendres 3 de novembre, a les 20.30 hores, el concert de _soul_ i jazz Aretha y los Franklin, a càrrec de Rochi Producciones. Este esdeveniment està inclòs dins de la programació de tardor de la delegació de Cultura de l'Ajuntament de Sagunt. La interpretació tindrà una duració de 90 minuts i el preu de l'entrada serà de 9 euros.

El joc de veus, la crida i resposta entre la solista i les vocalistes fan que l'espectacle transporte al mateix cor de Memphis, o als suburbis de Chicago (amb eixos clubs de jazz dels 50), arribant al _soul_ més representatiu dels 60. L'essència d’Aretha y los Franklin naix de la combinació d'elements de Gospel i Rythm & Blues. El concert ret homenatge a les grans icones del gènere com són Aretha Franklin, Tina Turner o Ray Charles. Cançons de Sinatra, Etta James, Pegy Lee o Natalie Cole aconseguixen que l'espectador es trasllade a eixa època daurada.

Les entrades es poden adquirir a través d'Internet: [https://www.servientradas.com/espectaculo/ayuntamiento\_de\_sagunto/6/aretha-y-los-franklin.html](https://www.servientradas.com/espectaculo/ayuntamiento_de_sagunto/6/aretha-y-los-franklin.html).

*   [](http://www.facebook.com/sharer.php?u=https://aytosagunto.es/va/actualitat/soul-i-jazz-al-ritme-d-aretha-y-los-franklin/ "Facebook")
*   [](http://twitter.com/share?url=https://aytosagunto.es/va/actualitat/soul-i-jazz-al-ritme-d-aretha-y-los-franklin/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/soul-i-jazz-al-ritme-d-aretha-y-los-franklin/ "Linked In")
*   [](mailto:?body=https://aytosagunto.es/va/actualitat/soul-i-jazz-al-ritme-d-aretha-y-los-franklin/)